钦定古今图书集成/明伦汇编/氏族典/第495卷 > 郑元璹
## 钦定古今图书集成/明伦汇编/氏族典/第495卷 > 郑元璹

按《唐书郑善果传》：“善果从父兄元璹，字德芳，隋沛国
公译之子。袭爵，累迁右卫将军，更封莘国公。大业末，
出为文城郡守。高祖兵兴，遣将张纶西略地，攻拔其
城，系致军门，释之，授太常卿。后转左武候大将军，坐
事免。起为宜州刺史，以老致仕，卒谥曰简。元璹干敏
所至，常有誉。从孙杲，武后世终天官侍郎。”